Uitdrukking: Hygend hert!Foto ter illustrasie (Foto: Nathan Bingle/Unsplash) Uitdrukking: Hygend hert! Betekenis: Uitroep van verbasing of verslaentheid: “Nee, o hygend, dit kan nie wees nie!” Waar kom dit vandaan? Ons gebruik die uitdrukking sonder enige verband met die betekenis daarvan in die Bybel. Dit is ontleen aan die Nederlandse beryming van Psalm 42:1: “’t Hijgend hert, de jacht ontkomen”. Die digter verlang sterk na die nabyheid van God, soos ŉ wildsbok na water. Dat die bok uit ŉ jagter se agtervolging ontsnap het, is die Nederlandse berymer se verbeeldingsvlug, wat nie deur ons Afrikaanse berymers, Totius en TT Cloete, nagevolg is nie. Die spreekwoord soos wat ons dit vandag gebruik dra egter nie ŉ godsdienstige betekenis nie.